Alfonso de Valdés

Alfonso de VALDÉS (naskiĝis ĉirkaŭ 1490 en Cuenca en Kastilio ; mortis la 3-a de oktobro 1532 en Vieno, Sankta Romia Imperio) estis hispana verkisto, humanisto kaj politikisto de la Renesanco, sekretario de la hispana krono kaj la Sankta Romia Imperiestro Karolo la 5-a.Donald Nugent, Ecumenism in the age of the Reformation: the Colloquy of Poissy, (Harvard University Press, 1974), 38.

Elstara reprezentanto de hispana eradismo, unu el la fluoj de humanismo inspiritaj de la ideoj de Erasmo de Roterdamo (vidu Erasmismo).

 Vivo 
Valdés estis la ĝemela frato de la teologo kaj humanisto Juan de Valdés. En 1520, li akompanis Karolon la 5-an al lia imperia kronado en Aachen. Ekde 1522, Valdés funkciis kiel sekretario de la imperia kanceliero Mercurino Gattinara, kiu ĝuis pozicion de aparta fido ĉe imperiestro Karolo la 5-a kaj estis inter liaj plej influaj konsilistoj pri kaj politikaj kaj teologiaj aferoj. Li pretigis raporton pri la Batalo de Pavio (1525) kaj estis verŝajne unu el la kunaŭtoroj de la imperiaj leteroj de 1526/27 al Papo Klemento la 7-a kaj la Kardinala Kolegio, postulante la kunvokon de ĝenerala koncilio. Li rigardis la konkeron de Romo en 1527 kiel punon pro la pekoj de la papa urbo (dialogo "Lactantius", presita en 1529). Valdés entuziasmiĝis pri la ideoj de Erasmo de Roterdamo. En 1529, li akompanis la imperiestron al Italio, Germanio kaj Nederlando, kaj en 1530, ĉe la Dieto de Augsburg, li provis mediacii kiel influa peranto inter la imperiestro kaj Filipo Melanktono (la intertraktanto por la protestantoj). Liaj klopodoj, tamen, estis malsukcesaj.J. A. Fernández-Santamaría, The State, War and Peace: Spanish Political Thought in the Renaissance, 1516-1559, (Cambridge University Press, 1977), 38.

En 1531, li ricevis nomumon de la imperiestro kiel administranto de la reĝaj arkivoj en Napolo. Alfonso timis reveni al Hispanio, kie liaj opinioj povus alporti al li persekuton fare de la Inkvizicio, kaj kiel lia frato Johano, li preferis resti en la pli sekura Italio. Antaŭ ol ekofici sian novan postenon, tamen, li vojaĝis kun la imperiestra kortego al Vieno en la aŭtuno de 1532. Kiam la pesto ekis en la urbo, li estis inter ĝiaj viktimoj.

 Referencoj 

 Eksteraj ligiloj 

Kategorio:Necerta naskiĝdato
Kategorio:Hispanaj humanistoj